Fannar Ólafsson fór mikinn þegar rætt var um KR í Domino‘s Körfuboltakvöldi á föstudaginn . KR vann Val , 87 - 76 , í 10. umferð Domino‘s deildar karla á fimmtudaginn . Þetta var fyrsti sigur KR-inga í fjórum leikjum . „ Þú ert ekki að spila með neinu öðru en KR . Það fer í taugarnar á mér , og ég ætla að fá að segja það , að menn virði það ekki að vera í meistaraumhverfi . Menn þurfa að gera það þeir ætla að gera 100% . Annars geta þeir verið annars staðar , “ sagði Fannar sem var mikið niðri fyrir . „ Ég nenni ekki að horfa á eitthvað blaður . Það er búið að búa til alvöru grunn þarna og virðið það . Þetta snýst um hugarfarið hjá mönnum . Drullist til að virða að þið séuð að spila fyrir KR . Menn skulu virða þessa sögu og það sem búið er að gera þarna . “ Innslagið í heild sinni má sjá í spilaranum hér fyrir ofan . Valur tapaði enn einum leiknum en KR er komið aftur á beinu brautina .